Best I Ever Had

Best I Ever Had הוא סינגל של הראפר הקנדי דרייק. השיר יצא לאור בשנת 2009, כסינגל מתוך מיני-אלבום הבכורה של דרייק, So Far Gone. השיר נכלל גם במיקסטייפ הנושא את אותו השם, ובאלבום הבכורה של דרייק, Thank Me Later. השיר יצא כסינגל השלישי מתוך Thank Me Later בבריטניה ב-11 באוקטובר 2010, כסינגל עם איי-סייד כפול, לצד "Fancy". בעקבות הפופולריות של הסינגל, הוציא דרייק את So Far Gone כמיני-אלבום הזמין לרכישה. בשיר דגימות של השירים "Fallin' in Love" של המילטון, ג'ו פרנק וריינולדס ו-"Do It for the Boy" של ליל ויין. הסינגל הגיע בשיאו למקום השני במצעד הבילבורד הוט 100, והפך לשיר הראשון של דרייק שנכנס למצעד. הוא נשאר כשיר היחיד של דרייק כאמן ראשי שהגיע למיקום הגבוה ביותר במצעד עד הגעתו של השיר "One Dance" משנת 2016 למקום הראשון. השיר אף היה מועמד לשני פרסי גראמי בקטגוריות "ביצוע סולו הראפ הטוב ביותר" ו"שיר הראפ הטוב ביותר". המפיק קיה שיין ייחס לעצמו את הפקת הסינגל וטען כי הוא כתב את השיר עבור דרייק, והעניק לו בעלות חלקית על השיר. שיין הפיק עבור ליל ויין את השיר "Do It for the Boy", ממנו מופיעה דגימה בשיר. שיין אף קיבל פרסים מאיגוד ה-BMI (אנ') על השיר. דרייק טען כי מעולם לא פגש את שיין והודה כי דגם את שירו של ליל ויין, אך כינה את הטענה לקרדיט כ"לא נעימה". בתביעה שהוגשה ב-24 ביוני 2010, דרייק נתבע בגין הפרת זכויות יוצרים על ידי פלייבוי אנטרפרייז בגלל טענות שהשיר דוגם את שירם של להקת הרוק האמריקאית המילטון, ג'ו פרנק וריינולדס, "Fallin' in Love" משנת 1975, עליו פלייבוי אנטרפרייז מחזיקה בזכויות היוצרים. התביעה נשלחה כנגד דרייק, כמו גם חברות התקליטים קאש מאני רקורדס ויוניברסל מיוזיק גרופ, ונטען בה כי פלייבוי "סבלה, ותמשיך לסבול מפציעה בלתי הפיכה" מההפרה לכאורה. בתביעה נדרש "להשמיד את כל היצירות המפרות". במסגרת טענתה, פלייבוי טענה גם כי "כל נאשם ידע, או שהיה צריך לדעת באופן סביר, כי הקלטת הקול מוגנת בזכויות יוצרים". הווידאו קליפ לשיר, שבוים על ידי קניה וסט, צולם בברוקלין בבית הספר התיכון הקתולי בישופ פורד. בקליפ הופעת קמע של הזמרים טריי סונגז, פאבולוס וקונסיקוונס ומפיק השיר בוי-1דה. הקליפ הוצג ב-30 ביוני 2009 בתוכנית It's On with Alexa Chung, והגרסה המלאה של הקליפ הוצגה בבכורה באינטרנט ב-1 ביולי 2009. הגרסה המלאה של הקליפ הופיעה לראשונה בטלוויזיה ב-AMTV (אנ') ב-2 ביולי 2009. על הקליפ נמתחה ביקורת בתקשורת, כולל מאמר בעיתון הבריטי הגרדיאן, שהדגיש את ההתמקדות המייצגת בחזה המושתל שאינו נתמך ובאחורים הבולטים של שחקנית הכדורסל שדרייק מאמן בקליפ. ברמיקס הרשמי של השיר מתארחת הראפרית והזמרת ניקי מינאז'. הרמיקס נכלל במיקסטייפ של מינאז', Beam Me Up Scotty. אמנים אחרים שהוציאו רמיקסים לשיר כוללים את טאנק, מייז, באסטה ריימס וסוויז ביטס. השיר הגיע לראשונה למקום ה-92 במצעד הבילבורד הוט 100 ובשבוע שלאחר מכן הגיע בשיאו למקום השני למשך ארבעה שבועות, אחרי "I Gotta Feeling" של בלאק אייד פיז, ולאחר מכן נפל למקום השלישי, מה שהפך את דרייק לראפר הקנדי השלישי בהיסטוריה שהכניס שיר למצעד הבילבורד הוט 100. השיר הגיע למקום הראשון במצעד שירי ה-R&B/היפ-הופ, בעקבות מספר השמעות ברדיו והורדות גבוה. במצעד שירי הראפ, הגיע השיר בשיאו למקום הראשון. מידע על הסינגל "Best I Ever Had" באתר מיוזיק בריינז סרטון השיר "Best I Ever Had" באתר יוטיוב "Video: Kia Shine Responds To Drake! "You Can' Fabricate Me Gettin An Award For Best I Ever Had Song. I Will get 25 Percent Of Whatever That Song Makes. They Flipped The Track & Some Of The Words" [Audio]". Worldstarhiphop.com. 2009-09-18. נבדק ב-2012-01-16. "October'S Very Own: Best I Ever Had". Octobersveryown.blogspot.com. 2009-09-17. נבדק ב-2012-01-16. TC (27 ביוני 2010). "Playboy Seeks The Best Lawsuit They Ever Had". Uproxx. אורכב מ-המקור ב-9 ביולי 2012. נבדק ב-7 במרץ 2012. {{cite web}}: (עזרה) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) "Drake Best Ever Had's School is Bishop Ford High School". Slumz.boxden.com. נבדק ב-2012-01-16. "Best I Ever Had by Drake Songfacts". www.songfacts.com. נבדק ב-20 במאי 2017. {{cite web}}: (עזרה) "Drake - Best I Ever Had Official Music Video". WeLiveThis.com. אורכב מ-המקור ב-5 ביולי 2009. נבדק ב-1 ביולי 2009. {{cite web}}: (עזרה) Pickard, Anna (9 ביולי 2009). "Drake - The Best I Ever Had". The Guardian. London. {{cite news}}: (עזרה) [1] (אורכב 09.06.2014 בארכיון Wayback Machine)